kojoj od-njih Božja munja i svijetlo u dušu. Nije ništa od toga 
bilo uzalud (1. Kor. 15, 58). I kako su nam mnoge duše na tome 
zahvalne! I kako im je i druga i sveta naša svećenička riječ i 
služba! Bog je u njoj i iza nje. 

A mi svećenici toliko puta na to zaboravljamo, I govorimo 
Bogu kao lija u pustinji: »Dosta mi je, Gospodine, uzmi dušu 
moju! Nijesam bolji od otaca svojih!« (3. Kralj. 19, 4). Tvrd je:i 
zločest svijet. Nitko nas ne sluša! A zaboravljamo na čudesni 


princip milosti i na otkupliteljsku krv Kristovu, što stoji iza , 


nas. Zaboravljamo, da i u ovoj današnjoj Sodomi oko nas. još 
uvijek ima »sedam tisuća onih, koji nijesu savili svoga koljena 
pred. Baalom«- (8. Kralj. 19, 18). I puno više od. sedam tisuća. 
A. zaboravljamo, i da je milost našega svećeništva ono, što, po 
nama, Bogu osvaja, duše, a da to nijesu naše organizacijske do- 
mišljatosti ni naše diplomatske »mice«.' Milost, koja kroz nas to 
snažnije djeluje, što smo pobožniji, duhovniji, ponizniji, svetiji, 
draži Bogu. : 
Eto, možda ćemo se opet sjetiti te velike istine, kad pročitamo 
ovu pričicu. Zato sam je i zapisao. Svećeničkim pesimistima u spo- 
menar. Nekim katehetima i omlađinskim duhovnicima na ućjehu! 


DVOJICA KOJA SE NE ŽALE 
(Uz »Misijsku nedjelju<) ' 


Bila su to dva, relativno još mlada, svećenika, Jedan je bio iz 
zagrebačke nadbiskupije. Upoznao sam ga, pred dvanaest go- 
dina u Samoboru, kao mladomisnika. Dopao mi se i tada: bio 
je idealista, povjerljiv, agilan, veseo. Otada. za njega nijesam 
nikada više bio ni čuo. A sada, eto, došao, po doktorskom savje- 
tu, u Dubrovnik, .da na morskom zraku liječi bronhitis, i, čim 
je čuo,: da sam i ja ovdje, pohodio me: kao starog znanca. I da- . 
nas je, — vidim odmah iz onoga; što o sebi priča, — idealista: 
nije »izgubio prve ljubavi« (Otkr. d, 4). Godinama je već po si- 
romašnim župama, — čini mi se, tamo negdje na Kordunu, u 
(Baniji; u zadnje ih je doba administrirao dvije, — uvijek je na 
* nogama i u poslu, marljivo katehizira, ne putuje nikuda, — i ovaj 
mu“ je, bolesnički, prvi do sada, dopust platila dijecezanska 
: »Uzajamnost«, -—— pazi se bratski sa svim revnim svećenicima iz 
susjedstva i dekanije, oduševljeno govori o svom  Ordinariju. 
A što se tiče standarda nije ni do danas dotjerao dalje od bicikla. 
A biciki je vozio i onda, pred dvanaest godina, kao siromašni 
svršeni bogoslov. Drugi je koju godinu od njega stariji. Lon mi je 
stari znanac. Hercegovac, visok i kršan. Naišao, slučajno, i on kroz 
Dubrovnik. Na putu u Trebinje: po pastoralnom poslu. I on je 
svećenički »udarnik«. Sva je sjemeništa i samostane napunio svo- 
jim Duvnjacima i Duvanjkama; župu je uredio »kao sat«; vjer- 
nici bi za njega poginuli. Jedan je od onih koji »prodiru«: »pro- 
«guljuju«, kako bi, drastičnije, rekli u Bosni. Bili su ga poslali 
na jednu od hercegovačkih župa u sporu s Biskupom. »Potjera- 
li«. su ga, Ali on nije izgubio živaca, Čekao je bez kuće i bez ku- 
“ ćišta: mirno i strpljivo. Međutim ga je Biskup spremio na jed- 
nu drugu, novoosnovanu, župu, u . drugom kraju dijeceze: da. opet 
počne .»od gole ledine«. 

Sastali su ose, slučajno, njih dvojica, u Dubrovniku, u sje- 
meništu. Kako je i Hercegovac, nekada, studirao teologiju u Za 
grebu, poznavali, su. se i oiprije. A sada su se odmah sprijate- 
ljili: obojica jednako misle i osjećaju. Pa su se, jedno prije pod- 
ne, zajednički, i k meni navratili: da sa mnom malo »proćas- 
kaju«, 

“Ne znam više, kako, riječ je u razgovoru došla i na misije. 

A sve mise čini, da su baš oni, prvi, naveli konverzaciju na 
tu temu. Odmah sam vidio, da su za misije vrući. Izgleda mi, 
da ih je netko još u đačke dane bio za njih oduševio. “Izlaze s 
idejama, kako da se opet, življe, počne s akcijom. Spremni su 
se, i aktivno, i osobno, angažirati. Ponuđili su svoje usluge i na 
kompetentnom mjestu. Dakako, i ja sam se, kao stari »misio-: 
'har«, još iz predratnih vremena, odmah našao s njima u istom 
kolu. Pravili smo planove. O propagandi za misionarska zvanja, 
o misijskom glasilu, o popularizaciji misijskih inicijativa u kleru, 
po sjemeništima | i samostanima, među vjernicima. j 


Nijesam od njih; ni u snu, očekivao. ovoliko razumijevanja, 
oduševljenja, spremnosti na rad i na žrtvovanje. Pa njih je, — to 
bi bila jedina »prirodna« reakcija iz njihovih usta; — apsorbi-: 
rala, zaokupila, njihova pasiva. Gdje oni. još imaju vremena 
da misle i na misije? Neka to rade oni »dokoni«: oni manje za- 
posleni. Valja podijeliti posao: i odgovornosti. Ne smijemo sve 
trpati na jedna leđa. Njima je dosta i njihove muke. 


Ali, eto, nije. I ovako apostolski »uznojeni« i »umorni«. oni 
osjećaju današnju misijsku agoniju Crkve i svu sudbonosnost situ- 
acije, koja je s te strane pritisla Crkvu, u ovo vrijeme velikoga 
vrijenja,. krize i — hladnoće u mnogim srcima (Mat. 24, 12), »Že- 
že« ih, kao i Pavla (2. Kor. 11, 29), nevolja tolikih duša: apostol- 
ski nemir i »briga za sve Crkve« (2. Kor. 11, 28; Rim. 62, 8. 11; 
1. Kor. 12, 25; 1. Sol. 2, 2). Muči ih, duhovno, kao i Isusa, pogled . 
na zrele, a prazne njive (Iv. 4, 35; Mat. 9, 37. 38; Luk, 10, 2). Pa 
su spremni da na sebe uzmu još jedno breme: »Evo me! Po- 
šalji mene!l« (Iz. 6, 8). : 


Sjećam se kao danas, — a prošlo je otada već godina dana, — 
kako me je bila dirnula ta njihova svećenička veledušnost. Baš 
da se čovjek »obraduje u Duhu Svetom«. (Luk. 10, 21). Pranje 
nad tom apostolskom braćom velike duše: 


Odmah mi je palo na pamet: Tako ti je to uvijek u svijetu 
milosti. Tko je Božji, on je u svemu Božji; u svemu dobar. 1, 
tko ljubi Boga, on se s njim ne cjenka; on ne stavlja svoje 
ljubavi ni svojih žrtava na tezulju; ne mjeri ih. Ne traži ni 


da mu ih Bog, odmah, procijeni i pretvori u. »satnice« i »tru-. > 


. dodane«. Drukčija je to logika od one trgovačke i poslovne. 

 Paradoksalna, kao sve, što je Božje. O ljubavi se tu radi; ne 
gleda se tu na plaću. A zakoni se ljubavi ne uče u ekonom- 
skoj školi. Njih, mi svećenici, ako smo pravi svećenici, moramo 
naučiti od apostola; moramo ili uzimati iz Evanđelja. »Kad uči-. 
.nite sve, što vam je naređeno, recite: Sluge smo“ nekorisne. : 
Učinili smo, što smo morali učiniti!«. (Luk, 17, 10). »A ja ću 
. veoma. rado (sve) žrtvovati, i sama ću sebe žrtvovati za. duše. 
vaše!«-(2. Kor. 12, 15). Ljubav može dugo čekati na plaću; njoj. 

se. ne «žuri (š. računima. »Žnam, kome sam povjerovao, i uvjeren 
sam, da je “on vrijedan sačuvati. zaklad. moj za onaj dan!« (2. Tim. 
1,. 12; 4,8). ' ' 

Tko Boga čitavim srcem voli, njemu nije nikada previše posla 
u njegovoj službi. On se ne obazire na druge. Radili oni, ne radili, 
on će raditi. I, što drugi manje rade, on će više raditi. I za sebe 
i.za njih. Uprtit će sei tuđim .bremenom. I u tom smislu vrijedi 
ona Isusova: »Tko ima, dat će mu se, ali navalit će i zasluge. To. 
je onaj evanđeoski, glad za pravdom. sa gore blaženstva, koji 
će potpuno utažiti i zaštititi samo Bog, gore na nebesima (Mat. 
"5; 6). Pe ' ' 
Tako je. I tako će uvijek biti s nama svećenicima. Oni revni 
izrmeđu naš voze uvijek za dvojicu, za trojicu. Oni nam spasavaju 
situaciju. Oni uskaču svagdje, gdje je potreba. Još kao mlad 
svećenik uvijek sam. to opažao. Najopterećeniji svećenici i župnici, 
dragovoljno najopterećeniji, — nikada nijesu mrmljali na »nove 
akcije«. Odmah su ih i prihvaćali i provodili. U svemu su, pa i 
tu, bili kurentni i točni. A metoda im je bila posve. jednostavna. 
Sebe bi, samo, opteretili za još jednu, novu, dužnost. Na ra- 
čun odmora. Na račun: sna. Na račun zabave i razgovora. A, da- 
kako: obično im toga ne- bi nitko honorirao. Najviše, ako bi, na 
Ordinarijatu, rekli: »O, on je uvijek točani« A od subraće bi mu 
.se, pokoji, iz prikrajka, i podsmjehnuo:: »Neka vuče, kad je 
lud! Ubit će se!« : ' 

.Bilo je to upravo nešto kao »gocijalna nepravda« u Crkvi. 
I nešto kao ludost. Jedna od onih ludosti, koje su sveci tako 
često pravili. Ludost pred ljudima, mudrost pred _ Bogom, Bilo 
je to gledanje u Boga i nebo: vjerovanje Kristu, Orijentacija na 
ono, što se ne vidi, ali čemu se nadamo. Sto sam puta u ono. doba 
rekao, — pred Ordinarijem, i u svećeničkom društvu: — »Onih je: 
dobrih kraljevstvo nebesko!« Ovdje na zemlji oni su »konji«. 
"Teretni konji. Drugi se izvlače i ljenčare na njihov račun, a oni 
rade i za sebe i za njih. Ne mogu da gledaju, kako Božja stvar 
propada, kako duše stradaju, pa uskaču u posao i u bitku ne 
“misleći ni na što. Na sebe najmanje. : ' 

Pada mi na pamet, dok .ovo pišem, i jedna, malo drastična, 
narodna poslovica iz Bosne. »Ne jede pite (kolača), tko ima, nego 
tko se je naučio!« Drugim. riječima: valja najprije biti »gospo- 
.din«, imati gospodsku dušu, pa gospodovati, pa biti velik. Nije 
“dosta, da imaš novaca, sila, vremena. U našemu slučaju valja 
biti gospodin duha: otmjen i fin pred. Bogom, čovjek plemenit 
prema Bogu, vjernik dobre duše, svećenički idealista, učenik 
zaljubljen u Gospodina i u njegovu slavu, . 

Eto, ja i ovom . prilikom kažem: Bez svećeničke elite nema 
ništa. Ni u pasivi. Ni u misijskom radu. Neće Božje stvari dove- 
sti do pobjede, neće svijeta pokršćaniti, ni daroviti, ni govorlji- 
vi, ni duhoviti. A najmanje će: ga pokršćaniti svećenički »pame-. 
tari«, kritikastri, »novatori«, frazeri. Pokršćanit će ga oni dobri 
i pobožni između nas. Oni, koji ljube Krista: »sacerdotes fide- 
les« Samuelova kova (1. Kralj. 2, 85). = 

Na njih mi, u prvom redu, računamo i u misijskom radu. 
Na njih, u prvom redu, apeliramo i na Misijsku nedjelju, 

